Aklaežeris (Elektrėnų sav.)
54°39′39″ š. pl. 24°31′16″ r. ilg.﻿ / ﻿54.66083°š. pl. 24.52111°r. ilg.﻿ / 54.66083; 24.52111 Aklaežeris arba Pajurgiškių ežeras – ežeras Lietuvoje, Elektrėnų savivaldybėje, 9 km į vakarus nuo Semeliškių miestelio. Ežero ilgis iš pietvakarių į šiaurės rytus – 0,21 km, plotis – iki 0,14 km. Altitudė 185,4 m. Krantai žemi, pelkėti, tik pietrytinis krantas aukštas. Į šiaurę plyti ~ 18 ha dydžio pelkė. Kitose pakrantėse plyti pievos ir auga miškeliai. Į šiaurės rytus įsikūręs Pajurgiškių kaimas. Pietiniu krantu eina riba su Trakų rajonu. Ežeras nenutekantis, priklauso Dabintos upės baseinui.